Legal Document

Category: 265

Text:
23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 460 της 12/19 Ιουλ. 1975 (ΦΕΚ Α΄ 146) Περί ορισμού εννοίας νοσηλείας δια τεχνητού νεφρού, τιμολογίου αυτής και τιμολογίου διαπεριτοναϊκής καθάρσεως. Έχοντες υπ’ όψει: 1.Τας διατάξεις του άρθρου 29 του Α.Ν. 1565/39 «περί κώδικος ασκήσεως του ιατρικού επαγγέλματος» και της παρ. 13 του άρθρου 12 του Ν. 3796/37 «περί διαβαθμίσεως και εντάξεως προσωπικού κατέχοντος προσωρινάς θέσεις», του άρθρου 5 του από 3.4.54 Β.Δ./τος κ.λ.π.» 2.Την υπ’ αριθμ.327/4.6.75 γνωμάτευσιν του Ανωτάτου Υγειονομικού Συμβουλίου. 3.Την υπ’ αριθμ. 2305/11.4.1975 γνώμην του Πανεληνίου Ιατρικού Συλλόγου. 4.Την υπ’ αριθ. 513/26.6.1975 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον 1. Οι ασθενείς οίτινες υποβάλλονται εις αιματοκάθαρσιν δια τεχνητού νεφρού, θεωρούνται λόγω της χρονικής διαρκείας εκάστης συνεδρίας, ως εσωτερικοί ασθενείς εις πάσας τας περιπτώσεις, ανεξαρτήτως εάν καταλαμβάνουν ή μη νοσηλευτικήν κλίνην. Άρθρ.2.-(Καταργήθηκε από το άρθρ. 2 Π.Δ. 984/81 (κατωτ. αριθ. 44), Διόρθ, Σφαλμ. στο ΦΕΚ Α΄ 283 της 20 Σεπτ. 1981). Άρθρον 3. Δια τους υποβαλλομένους εις κατ’ οίκον αιματοκάθαρσιν ασθενείς, η αμοιβή του ιατρού κατά συνεδρίαν, ορίζεται εις 500 δραχμάς της δε αδελφής νοσοκόμου, κατά συνεδρίασιν, εις 400 δραχμάς. Άρθρον 4. Δια τους υποβαλλομένους εις διαπεριτοναϊκήν κάθαρσιν ανά 24ωρον ασθενείς, πλην του νοσηλείου της αντιστοίχου θέσεως, καταβάλλεται αμοιβή ως κάτωθι: Α΄ θέσις, 2.200 δραχμαί. Βα΄ και Ββ΄ θέσις 2.000 δραχμαί. Γ΄ θέσις, 1.700 δραχμαί. Εις την αμοιβήν ταύτην περιλαμβάνεται και η αξία των αναγκαιούντων υλικών και ειδικών διαλυμάτων. Άρθρον 5. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Από το Π.Δ. 718/3-11 Σεπτ. 1979 (ΦΕΚ Α΄ 213) ορίσθηκε ότι: «Τα τιμολόγια αιματοκαθάρσεως δια τεχνητού νεφρού και διαπεριτοναϊκής καθάρσεως τα προβλεπόμενα υπό του υπ’ αριθ. 460/19.7.75 Π.Δ/τος «περί ορισμού εννοίας νοσηλείας δια τεχνητού νεφρού, τιμολογίου αυτής και τιμολογίου διαπεριτοναϊκής καθάρσεως» αυξάνονται κατά ποσοστόν  10%. Της αυξήσεως ταύτης δικαιούνται μόνον μονάδες αιματοκαθάρσεως διαθέτουσαι ηλεκτροπαραγωγόν ζεύγος και απιονιστήρα».